stanford-oval/wikipedia huggingface dataset:
סטושי קון
ביוגרפיה > קריירה מוקדמת

קון עבד כאמן מאנגה לראשונה כשלמד באוניברסיטה עם המאנגה טוריקו (1984), וזכה במקום שני בתחרות "טסויה שיבה" של מגזין ‏Young. לאחר מכן עבד כעוזרו של קטושירו אוטומו.
לאחר סיום לימודיו באוניברסיטה ב-1987, כתב קון את המאנגה החד פעמי קאיקיסן (1990). כן כתב את התסריט לסרט של קטסוהירו אוטומו, World Apartment Horror. ב-1991 עבד כאנימטור על סרט האנימציה Rojin-Z. קון עבד כמפקח אנימציה על מספר סרטים, בהם Patlabor2: The Movie של ממורו אושיי. לאחר מכן, ב-1994, הוא עבד על המאנגה  Seraphim: 266,613,336 Wings עם אושיי. ב-1995 היה קון התסריטאי, אנימטור ומנהל אמנותי של הסרט הקצר Magnetic Rose, שהיה הסרט הראשון בטרילוגיית הסרטים הקצרים של קטסוהירו אוטומו, "זיכרונות".
ביוגרפיה > עבודתו כבמאי

ב-1993 כתב קון את התסריט והיה מפיק שותף על הפרק החמישי של האנימציה JoJo's Bizarre Adventure. ב-1997 לעבוד על סרטו הראשון Perfect Blue (המבוסס על הרומן בעל אותו השם של ישיקאזו טקוצ'י).
לאחר Perfect Blue, שקל קון להפוך את הרומן של יסוטקה טסוסו פפריקה לסרט הבא שלו. אך התוכניות הללו נעצרו לאחר שחברת ההפצה שאיתה עבד פשטה את הרגל. ב-2002 יצא הסרט השני של קון, Millenium actress. הסרט קיבל ביקורות חיוביות וזכה להצלחה מסחרית; כן זכה במספר של פרסים. Millenium Actress היה הסרט הראשון שבו סוזומו הירסוואה, שקון היה אוהד שלו, היה המלחין.
ב-2003 יצא סרטו השלישי של קון, Tokyo Godfathers. ב-2004 הוציא קון את סדרת הטלוויזיה Paranoia agent, ובה 13 פרקים; הסדרה נוצרה משפע של רעיונות לסיפורים שקון הרגיש שהיו טובים אבל לא התאימו לאף אחד מהפרויקטים הקודמים שלו.
ב 2006, יצא הסרט פפריקה, לאחר תכנון והפקה שארכו מספר שנים. לאחר פפריקה הצטרף קון לממורו אושיי ומאקוטו שינאקי, ויחד יצרו ב-2007 את הפקת הטלוויזיה של HNK בשם Ani*Kuri15, עבורה יצר קון את הסרט הקצר Ohayō‏. באותה שנה תרם קון להקמת אגודת יוצרי האנימציה היפנית, שבה היה גם חבר.
ביוגרפיה > חודשיו האחרונים

לאחר Ohayō, החל קון לעבוד על סרטו הבא. במאי 2010 אובחן עם סרטן הלבלב. הוא החליט להעביר את הזמן שנותר לו בביתו. זמן קצר לפני מותו, הוא חיבר מודעה קצרה שהועלתה לבלוג שלו על ידי בני משפחתו. בהודעתו הסביר שבחר שלא לפרסם את מחלתו, חלקית בגלל מבוכתו על גופו הכחוש. לפיכך ההודעה על פטירתו התקבלה בהלם נרחב, בעיקר מפני שבהופעותיו הציבוריות האחרונות הוא לא הראה שום סימן למחלה. קון מת ממחלתו ב-24 באוגוסט 2010 בגיל 46. לאחר מותו הוספד קון בטיים מגזין. גם דארן ארונופסקי כתב הספד לקון, שהודפס ב-Satoshi Kon's Animation Works, ספר יפני אודות קריירת האנימציה שלו.
נכון ל-2013, סיום העבודה על Dreaming Machine נשאר במצב בלתי ברור עקב בעיות מימון, ורק 600 מתוך 1500 השוטים כבר הוכנו.
רעיונות מרכזיים

כשנשאל על התעניינותו בדמויות נשים, ענה קון שיותר קל לו לכתוב על נשים מכיוון שהוא לא יכול להכיר את הדמויות באותה הדרך שהוא מכיר דמויות גבריות, ושהוא "יכול להטיל את האובססיה שלי על הדמויות ולהרחיב את ההיבטים אותם אני רוצה לתאר". סוזן ג' נאפייר מציינת, בהקשר למסגרת ההתייחסות עד ל-Tokyo Godfathers, למשרות שהנושא של ביצוע אמנותי הוא מכנה משותף ביצירותיו לדעתה רעיון המבט הגברי הוא נושא יותר חשוב. נאפייר מראה את האבולוציה בשימוש של קון במבט הגברי מהיבטיו המוגבלים והשליליים ב-Magnetic Rose ו-Perfect Blue, דרך מבט שיתופי ב-Millennium Actress ומסתיים בסוג חדש של מבט ב-Tokyo Godfathers המלא באי ודאות ואשליה.
דין דהבלואה ציין ש"סטושי קון משתמש במדיום הציור לבחון סטיגמות חברתיות ואת נפש האדם, להטיל אור על המורכבויות של האדם בדרכים שאולי לא היו מצליחות בלייב אקשן. חלק גדול מיצירתו הוא מחוספס, אינטנסיבי ולעיתים אף מסוייט. קון לא נרתע מנושאים בוגרים או מאלמנטים שדרך כלל משמשים בלייב אקשן בסרטיו, והסרטים שלו תמיד נמצאים במרחב בין קריקטורה והלום האמיתי.
יצירות > פילמוגרפיה > תסריטאי / אנימטור

World Apartment Horror - 1991
Roujin Z  - 1991
Hashire Melos! - 1992
Patlabor 2 - 1993
JoJo's Bizarre Adventure - 1994
Memories (Magnetic Rose) - 1995
Detatoko Princess - 1998
יצירות > פילמוגרפיה > במאי

Perfect Blue - 1997
Millennium Actress - 2001
Tokyo Godfathers - 2003
Paranoia Agent - 2004
Paprika - 2006 פפריקה
Good Morning - 2008
Dreaming Machine - בוטל ב 2018
הערות שוליים

↑  《今 敏 永眠のお知らせ》 (in Japanese).
↑  "Japan's Animator Labor Group Legally Incorporates - Anime News Network".
↑  マッドハウス・公式プロフィール (in Japanese).
↑  Giron, Aimee (December 7, 2005).
↑  "Interview with Satoshi Kon, Director of Perfect Blue".
↑  "Interview de Satoshi Kon sur le site Catsuka" (in French).
↑  ちばてつや公式サイト (in Japanese).
↑  Sevakis, Justin (August 21, 2008).
↑  フランスから「パーフェクトブルー」に関するインタビュー (in Japanese).
↑  Aguiar, Bill (April 25, 2007).
↑  Gray, Jason (November 20, 2006).
↑  "妄想の産物 妄想の二｢総監督の謎｣".
↑  "NHK Launches Ani-Kuri 15".
↑  "Japan's Animator Labor Group Legally Incorporates".
↑  "Anime News Network".
↑  "公式ブログ｢KON'S TONE｣".
↑  Itoh, Makiko (2010-08-26).
↑  Corliss, Richard (December 15, 2010).
↑  "Satoshi Kon Book Adds Message by Black Swan's Aronofsky (Updated)".
↑  Sevakis, Justin (2012-07-28).
↑  Brown, Steven (September 2008).
↑  Solomon, Charles (August 26, 2010).
↑  "Producer: Script for Anime of Satoshi Kon's Opus Manga Being Written".
| --- | --- |
בקרת זהויות :  NLI: 987007586323605171  PLWABN: 9810530888705606  BNE: XX988972  BnF: cb14111205m (data)  CiNii: DA13722799  GND: 130575518  ISNI: 0000 0001 1471 9911  LCCN: no2004097153  NDL: 00755178  NKC: xx0181956  NTA: 189121866  SELIBR: 339799  SUDOC: 076715973  VIAF: 46968186   WorldCat (עם VIAF): 46968186
סנהדרין (להקה)

| --- | --- |
 מוקד פעילות:  תל אביב, ישראל
 תקופת הפעילות:  מ-1995-2011
 סוגה:  דלתא בלוז
 חברים
 דני צוקרמן - שירה, גיטרות ומנדולינה  אופיר לייבוביץ - גיטרה ומנדולינה  אופיר לוקאיי - גיטרה ועוד  מייקל ויינשטיין - בס  דני כהן - תופים
 
סנהדרין הייתה להקת רוק ישראלית. חברי הלהקה היו דני צוקרמן, אופיר לייבוביץ, אופיר לוקאי, מייקל ויינשטיין ודני כהן.
ביוגרפיה

סנהדרין הייתה הרכב מיסיסיפי דלתא בלוז אקוסטי, שהוקם בשנת 1993 על ידי ענת דמון יחד עם אופיר לייבוביץ מנקמת הטרקטור ודני צוקרמן מגן חיות.
סנהדרין ביצעה בעיקר סטנדרטים של בלוז אמריקאי (קטעים של ג'ון לי הוקר, רוברט ג'והנסון וכדומה) ומעט חומר מקורי.
בשנים 1998–1999 הוקלט האלבום היחיד של "סנהדרין", בהשתתפות דב המר במפוחית בשיר אחד. האלבום לא יצא בזמן אמת אלא רק בשנת 2004 כשההרכב כבר לא היה פעיל. הלהקה הופיעה באופן קבוע במועדון ה"קמלוט" בתל אביב, והשתתפו בפסטיבל הבלוז בחיפה בשנת 1995.
דיסקוגרפיה

2004 - סנהדרין
זלינקה

| --- | --- |
 מדינה:  רוסיה רוסיה
 אובלסטי:  מחוז בריאנסק מחוז בריאנסק
 גובה:  150 מטרים
 אוכלוסייה:  ‏
  ‑ בעיירה:  5,270 (2021)
 קואורדינטות:  52°26′00″N 31°44′00″E﻿ / ﻿52.433333333333°N 31.733333333333°E﻿ / 52.433333333333; 31.733333333333 
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניזלינקה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניזלינקה(למפת מחוז בריאנסק רגילה) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקזלינקה(למפת מחוז בריאנסק מוגדלת) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקזלינקה  he tabBackground:;tabBorder:#aaa;defaultTab:0;
 
זלינקה (ברוסית: Злы́нка) היא עיירה במחוז בריאנסק שבמערב רוסיה, על גדת נהר זלינקה, בה התקיימה עד השואה קהילה יהודית.
זלינקה נוסדה בשנת 1702, ובשנת 1925 הוענקו לה זכויות עיר.
יהודי זלינקה

טרם פרוץ מלחמת העולם השנייה חיו בעיירה כ-450 יהודים. ב-25 באוגוסט 1941, במהלך מבצע ברברוסה, נכבשה העיירה בידי הגרמנים, ואלו רצחו תוך זמן קצר 27 מיהודיה, לאחר שנכלאו כשבוע ללא מזון ושתייה.
כעבור כחודש רוכזו כ-200 עד 230 היהודים שנותרו בעיירה במבנה תחזוקה סגור בסמוך לעיירה. ב-15 בפברואר 1942 נרצחו כל יושבי המבנה בתעלות נגד טנקים בידי גרמנים ושוטרים מקומיים.
סמואה איירוויז

סמואה אירוויז, לשעבר פולינזיאן איירליינס, היא חברת הדגל של סמואה.
החברה נוסדה בשנת 1959 כ"פולינזיאן איירליינס", והפעילה טיסות פנים ובינלאומיות ברחבי דרום האוקיינוס השקט. הטיסות הבינלאומיות הופסקו זמנית ב-2005 ותופעלו על ידי חברת התעופה החדשה פולינזיאן בלו (לימים וירג'ין סמואה). הטיסות הבינלאומיות חודשו תחת השם החדש "סמואה אירווייז" בסוף 2017.
סמואה איירווייס נמצאת בבעלות מלאה של ממשלת סמואה והחברה מבוססת בעיר הבירה אפיה. בסיס פעולתה המרכזי הוא נמל התעופה הבינלאומי פאלאו. חברת התעופה מפעילה טיסות קצרות בתוך סמואה וסמואה האמריקנית. בעבר הפעילה טיסות ארוכות טווח לאוסטרליה וניו זילנד.
היסטוריה

חברת התעופה הוקמה בשנת 1959 בשם "פולינזיאן איירליינס", והחלה לפעול באוגוסט של אותה שנה. עד שנת 1969 החברה הפעילה טיסות יומיות לפאגו פאגו באמצעות מטוסי דגלס DC-3, וכן טיסות לטונגה ופיג'י באמצעות מטוס הוקר סידלי HS 748 חכור.
בשנת 2005, הטיסות הבינלאומיות של חברת התעופה הועברו לפולינזיאן בלו, חברת תעופה חדשה שהוקמה כמיזם משותף של ממשלת סמואה וחברת הלואו-קוסט האוסטרלית וירג'ין בלו. ממשלת סמואה וווירג'ין בלו החזיקו כל אחת ב-49% בעלות על חברת התעופה החדשה, כאשר 2% הנותרים הוחזקו על ידי קבוצת השקעות סמואית. ממשלת סמואה ציינה את העלויות התפעוליות ההולכות וגדלות של פולינזיאן איירליינס, שהיווה יותר ממחצית מהתקציב השנתי של הממשלה, כאחת הסיבות העיקריות להשעיית הפעילות הבינלאומית שלה. עם זאת, פולינזיאן איירליינס המשיכה להפעיל טיסות בסמואה ובסמואה האמריקנית. בשנת 2011, וירג'ין בלו הכריזה על מיתוג מחדש של קבוצת חברות התעופה שלה, כאשר שם החברה הבת הסמואית שונה ל"וירג'ין סמואה".
בשנת 2017, ממשלת סמואה הודיעה שהיא סוגרת את וירג'ין סמואה, בעקבות ביצועים כלכליים מאכזבים. במקומה, פולינזיאן איירליינס תחדש את הטיסות הבינלאומיות שלה תחת השם החדש "סמואה איירווייס". החברה החלה שיתוף פעולה עם פיג'י איירווייז, ושכרה מטוס בואינג 737-800 מחברת התעופה האיטלקית נאוס. הטיסות הבינלאומיות חזרו לפעול ב-14 בנובמבר 2017.
צי המטוסים

צי המטוסים של סמואה אירווייז, נכון לאוגוסט 2021:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| דה הבילנד קנדה דאש 6 טווין אוטר | 3 | 1 | — | 19 | 19 |  |
| סה"כ | 3 | 1 |  |  |  |  |
החברה הזמינה מטוסי בואינג 737 MAX אשר אמורים היו להימסר באפריל 2019, אולם ההזמנה בוטלה בעקבות קרקועם ברחבי העולם במרץ 2019.
תאונות ותקריות

ב-11 במאי 1966 בסביבות השעה 18:10 שעון מקומי, שלושה אנשי צוות שהפעילו מטוס DC-3 דקוטה של החברה איבדו שליטה על המטוס מעל מצר אפולימה לאחר שדלת תא הנוסעים התנתקה ופגעה בזנב. המטוס היה בטיסת אימון, שלושת אנשי הצוות היו האנשים היחידים על הסיפון; שלושתם נהרגו בהתרסקות.
ב-13 בינואר 1970 בשעה 02:54 שעון מקומי, טיסה 208B של החברה, שהופעלה על ידי מטוס דגלס DC-3D, התרסקה בים זמן קצר לאחר ההמראה מנמל התעופה הבינלאומי פלאו בטיסת נוסעים לנמל התעופה הבינלאומי פאגו פאגו. 29 הנוסעים ושלושה אנשי צוות שהיו על המטוס נהרגו.
ב-20 באוגוסט 1988, מטוס בריטן נורמן איילנדר של החברה ניזוק כליל כאשר החטיא את מסלול הנחיתה בנמל התעופה של אסאו; לא היו הרוגים בתקרית.
ב-13 בספטמבר 1994, במטוס בואינג 737-3Q8 המפעיל את טיסה PH844 של החברה מנמל התעופה הבינלאומי פואהמוטו לנמל התעופה הבינלאומי פאליאולו, התגלתה גופתו של נוסע סמוי. בשעה 6:00, לאחר שעות של ניסיונות לסלק את הגופה, ביצע המטוס נחיתת חירום בפאלאו באמצעות גלגל האף וגחון המטוס בלבד. כל 72 הנוסעים שרדו עם נזק מינימלי למטוס.  עד הראייה והסופר רופראק פטיה כתב את הספר הנס בהתבסס על תיאורי הנוסעים שהיו על המטוס.
ב-7 בינואר 1997 בסביבות השעה 11:00 שעון מקומי, מטוס דה הבילנד קנדה דאש 6 טווין אוטר של החברה התרסק לתוך הר וואיאה בסמואה בעקבות תנאי מזג האוויר. המטוס הפעיל את טיסה 211 מפאגו פאגו לאפיה. שניים מתוך שלושה נוסעים ואחד משני הטייסים איבדו את חייהם בהתרסקות.
הערות שוליים

↑  Samoa Airways. "About Samoa Airways". נבדק ב-6 במרץ 2018. {{cite web}}:  (עזרה)
↑  "WESTERN SAMOA HAS AN AIRWAYS BOOM". Pacific Islands Monthly. Vol. 40, no. 11. 1 בנובמבר 1969. p. 35. נבדק ב-13 באוגוסט 2022 – via National Library of Australia. {{cite news}}:  (עזרה)
↑  "Virgin Blue picks up Samoa flights". CNN. 14 ביולי 2005. נבדק ב-6 במרץ 2018. {{cite news}}:  (עזרה)
↑  "Virgin Blue, Samoa form joint airline". The Age. 14 ביולי 2005. נבדק ב-6 במרץ 2018. {{cite news}}:  (עזרה)
↑  "Polynesian Blue to become Virgin Samoa". Australian Aviation. 7 בדצמבר 2011. נבדק ב-7 במרץ 2018. {{cite news}}:  (עזרה)
↑  "Govt. drops Virgin". Samoa Observer. 18 במאי 2017. נבדק ב-7 במרץ 2018. {{cite news}}:  (עזרה)
↑  "Virgin Australia mulling over next step in Samoa". Radio New Zealand. 23 במאי 2017. נבדק ב-7 במרץ 2018. {{cite news}}:  (עזרה)
1 2  Schofield, Adrian (7 ביולי 2017). "Fiji Airways, Samoan Government Set Up Joint Venture". Aviation Week. נבדק ב-7 במרץ 2018. {{cite news}}:  (עזרה)
↑  "Samoa Airways eyes B737 MAX equipment down the line". ch-aviation. 21 בספטמבר 2017. נבדק ב-7 במרץ 2018. {{cite news}}:  (עזרה)
↑  "Samoa Airways adds maiden aircraft, launches". ch-aviation. 14 בנובמבר 2017. נבדק ב-7 במרץ 2018. {{cite news}}:  (עזרה)
↑  Samoa Airways (6 בפברואר 2018). "Expression of Interest - Pilots". נבדק ב-7 במרץ 2018. {{cite web}}:  (עזרה)
↑  "Samoa Airways to wet-lease 737-800 from Malindo".
↑  "Samoa Airways Fleet Details and History". Planespotters.net. נבדק ב-25 באוגוסט 2021. {{cite web}}:  (עזרה)
↑  "Samoa Airways to lease one B737 MAX 9 from ALC". ch-aviation.com. 18 בינואר 2019. {{cite web}}:  (עזרה)
↑  Tom Boon (25 במרץ 2019). "Samoa Airways To Cancel Boeing 737 MAX Delivery From Lessor". Simpleflying.com. נבדק ב-25 במרץ 2019. {{cite web}}:  (עזרה)
↑  "ASN Aircraft accident Douglas R4D-5 (DC-3) 5W-FAB Apolima Strait". Aviation Safety Network. נבדק ב-14 באוגוסט 2015. {{cite web}}:  (עזרה)
↑  "Douglas C-47B-45-DK (DC-3D) 5W-FAC accident description". Aviation Safety Network. נבדק ב-11 באוקטובר 2010. {{cite web}}:  (עזרה)
↑  "ASN Aircraft accident Britten-Norman BN-2A Islander 5W-FAF Asau Airport (AAU)". Aviation Safety Network. נבדק ב-14 באוגוסט 2015. {{cite web}}:  (עזרה)
↑  Ranter, Harro. "Accident Boeing 737-3Q8 5W-ILF, 13 Sep 1994". aviation-safety.net. נבדק ב-2021-10-01.
↑  "Vol. 64 No. 12 ( Dec. 1, 1994)". Trove (באנגלית). נבדק ב-2021-10-15.
↑  Petaia, Ruperake (2013). The Miracle (באנגלית). Ruperake Petaia. ISBN 9781301251636.
↑  "ASN Aircraft accident de Havilland Canada DHC-6 Twin Otter 300 5W-FAU Apia-Fagali'i Airport (FGI)". Aviation Safety Network. נבדק ב-14 באוגוסט 2015. {{cite web}}:  (עזרה)
| --- | --- |
בקרת זהויות :  LCCN: no2010142621  VIAF: 134119330   WorldCat (עם VIAF): 134119330 
מטוס פרסיבל פרינס של פולינזיאן איירליינס.
מטוס פולינזי בנמל התעופה הבינלאומי פואהמוטו בנוקואלופה, טונגה, בשנת 1991.
סנגל עילית וניז'ר

| --- | --- |
דגל

 
 גאוגרפיה
 יבשת:  אפריקה 
 היסטוריה
 הקמה:  הקמת המושבה
 תאריך:  1904
 פירוק:  חלוקת המושבה לוולטה עילית הצרפתית ולסודאן הצרפתית
 תאריך:  1921
 ישות קודמת:  צרפת סנגמביה וניז'ר
 ישות יורשת:  צרפת וולטה עילית הצרפתית   צרפת סודאן הצרפתית צרפת מושבת ניז'ר
 
סנגל עילית וניז'ר (בצרפתית: Haut Sénégal et Niger) הייתה מושבה באפריקה המערבית הצרפתית, שהוקמה ב-21 באוקטובר 1904 מסנגמביה וניז'ר הקולוניאלית על ידי הצו "לארגון מחדש של השלטון הכללי של מערב אפריקה הצרפתית".
עם הקמתה, "המושבה של סנגל עילית וניז'ר" הכילה את השטחים הישנים של סנגל עילית, ניז'ר התיכונה והשטח הניגרי הצבאי. בירתה הייתה במקו.
היסטוריה

כבר בתחילת הדרך סנגל עילית וניז'ר סבלו מאלימות לנוכח ארגון מחדש ומיסוי קולוניאלי. הבולטים ביותר היו מרד קובקיטנדה, בראשות מנהיג הדת העיוור אלפא סייבו, ומרד הקארמה (דצמבר 1905 – מרץ 1906) של אומארו קארמה. זה האחרון כבש את עמק ניז'ר ודוכא על ידי ארבעה טורים צרפתיים שהגיעו מדורי, גאו, טהואה וזינדר.
צו מיום 2 במרץ 1907 הוסיף את מחוזות פאדה נגורמה וסיי, שהיו חלק מדהומיי הצרפתית (כיום בנין).  ב-1 בינואר 1912 נותק השטח הצבאי של ניז'ר מסנגל עילית וניז'ר,  והפך למושבה בשנת 1922.
בין נובמבר 1915 לפברואר 1917, התקיימה במושבה סנגל עילית וניז'ר התנגדות מזוינת לממשלה הקולוניאלית באזור וולטה המערבית, המכונה מלחמת וולטה-באני. זה קרא תיגר על הסמכות הממשלתית הקולוניאלית במשך יותר משנה באזור המשתרע מקודוגו (בבורקינה פאסו של ימינו) במזרח, לגדות נהר באני (מאלי של ימינו) במערב.  זו הייתה האופוזיציה החמושת המשמעותית ביותר לרשות הקולוניאלית שהתארגנה בכל מקום באפריקה שמדרום לסהרה בתקופה שקדמה למלחמת העולם השנייה.
היסטוריה > חלוקה

לאחר סיום מלחמת העולם הראשונה, ההצלחה של תנועת ההתנגדות גרמה לשלטונות צרפת להוציא את הצו "בדבר חלוקת המושבה סנגל עילית וניז'ר ויצירת המושבה וולטה עילית" מיום 1 במרץ 1919, שחילק את המושבה לשתי יחידות נפרדות:
וולטה עילית הצרפתית, הוקמה מהמחוזות גאואה, בובו-דיאולסו, דדוגו, ואגאדוגו, דורי, סיי, ופאדה נגורמה;
השטח שנותר - מאלי של ימינו - נקרא עדיין "סנגל עילית וניז'ר עד ששונה שמו לסודאן הצרפתית ב-1 בינואר 1921, ויישם את הצו מ-4 בדצמבר 1920, "למען הזכויות של המושבות והשטחים המרכיבים את הממשלה הכללית של מערב אפריקה הצרפתית.
היסטוריה > בולים

המושבה סנגל עילית וניז'ר אולי זכורה לרוב על ידי אנשי הבולאות שכן היא הוציאה מספר בולי דואר במהלך קיומה.
הערות שוליים

↑  Decree of 18 October 1904 portant réorganisation du Gouvernement général de l'Afrique occidentale française, published in the Official Journal of the French Republic on 21 October 1904 (Online)
↑  Idrissa, Abdourahmane (1 ביוני 2012). Historical Dictionary of Niger. ISBN 9780810870901. נבדק ב-25 ביולי 2018. {{cite book}}:  (עזרה)
↑  Decree of 2 March 1907, rattachant à la colonie du Haut-Sénégal et Niger les cercles de N'Gourma et Say, published in the Official Journal of the French Republic on 7 March 1907 (Online)
↑  Decree 7 September 1911, rattachant le territoire militaire du Niger au gouvernement général de l'Afrique occidentale française, published in the Official Journal of the French Republic on 12 Septembre 1911 (Online)
↑  Saul, Mahir; Patrick Royer (2001). West African Challenge to Empire: Culture and History in the Volta-Bani Anticolonial War. Western African studies. Ohio University Press. ISBN 0-82141-413-5.
↑  Decree of 1 March 1919, portant division de la colonie du Haut-Sénégal et Niger et création de la colonie de Haute-Volta, published in the Official Journal of the French Republic on 20 May 1919 (Online)
↑  Decree of 4 December 1920, portant dénomination des colonies et territoires composant le Gouvernement général de l'Afrique occidentale française, published in the Official Journal of the French Republic on 9 December 1920 (Online)
| --- | --- |
בקרת זהויות :  BnF: cb11581344h (data)  SUDOC: 02723844X  VIAF: 146118149   WorldCat (עם VIAF): 146118149 
עיצוב גמלים ורוכבים על בול של סנטימטר משנת 1914.
זה דנגל, קיסר אתיופיה

זָה דֶנְגֶל (ዘድንግል) היה קיסר אתיופיה בין השנים 1603-1604 תחת שם ההכתרה אצׄנף סגד (አፅናፍ ሰገድ בגעז, "לו סוגדות הפסגות" בעברית). הוא היה בנו של לסאנה כרסטוס, אחיו של הקיסר סרצה דנגל.
ייתכן כי זה דנגל היה נשוי לוויזרו וונגלאווית, בתם הבכורה של דודן המשנה שלו, הנסיך סוסניוס (שעלה בעצמו על כס הקיסר בשנת 1607) ורעייתו, וולדה סהלה בת וולקה ומרבטה (לימים הקיסרית סולטאן מוגסה).
הקיסר סרצה דנגל התכוון להוריש את כסאו לאחיינו זה דנגל, מאחר שבניו היו צעירים והוא חשש ממלחמת האזרחים שתפרוץ עם פטירתו. בהשפעת הקיסרית צנע מרים, אמו החורגת של בנו הנסיך יעקב, הומלך הנסיך יעקב בן השבע עם מות אביו בשנת 1597. הקיסרית עצרה את זה דנגל וכלאה אותו במנזר באי דאק שבאגם טאנה. הוא הצליח להימלט משם והסתתר בהרים במחוז גוג'אם.
שליט באגמדיר, ראס ביטווודאד אנטנאטווס, שימש כעוצר המנהל את הממלכה בשם הקיסר יעקב, אולם בשנת 1603 הסתכסך עמו יעקב ומינה במקומו את ראס זה סלאסי. ב-3 בספטמבר 1603 הדיח זה סלאסי את הקיסר שמינה אותו והמליך תחתיו את זה דנגל, בכוונה להשתמש בדנגל כשליט בובה. אולם הקיסר החדש גילה נטיות עצמאיות, כשזימן לחצרו בדנקאז את המיסיונר היישועי פדרו פאיש. בקיאותו של פאיש באמהרית, בגעז ובמנהגים המקומיים הקסימה את הקיסר הצעיר. בהשפעת פאיש המיר הקיסר את דתו מהכנסייה האתיופית האורתודוקסית לנצרות קתולית, אך פאיש הזהירו לא למהר להצהיר על אמונתו החדשה ברבים. כשהכריז זה דנגל על שינויים בהלכות שמירת השבת ארגן ראס זה סלסה מרד כנגדו במחוז גוג'אם.  על אף סיוע של מאתיים מוסקטרים פורטוגזים, הובס הקיסר בקרב במישור בַּרצ'וֹ ונהרג ב-24 באוקטובר 1604. במקומו הוחזר לכס הקיסרות בן-דודו יעקב, עד שסוסניוס הרגו כעבור שנתיים וחצי בקרב צאצהובר, ב-10 במרץ 1607.
במהלך כהונתו הקצרה הספיק זה דנגל להגיש לפדרו פאיש משקה בעל טעם מוזר, שנודע לימים באירופה בשם קפה. כך היה פאיש לאירופאי הראשון, ככל הנראה, שדיווח על שתיית קפה.
לקריאה נוספת

E. A. Wallis Budge. A History of Ethiopia: Nubia and Abyssinia, 1928. Oosterhout, the Netherlands: Anthropological Publications, 1970. עמודים 375-383.
| השושלת הסולומונית |
| --- | --- | --- |
| תור הזהב | יקונו אמלק • יאגבה ציון • סינפה ערד הרביעי • חיזבה אסגד • קידמה אסגד • ג'ין אסגד • סבא אסגד • וואדם ערד • עמדה ציון הראשון • ניואיה קראסטוס • ניואיה מריאם • דווית הראשון • תוודרוס הראשון • יסחק הראשון • אנדראיאס • תקלה מריאם • סארוו ייאסוס • עמדה ייאסוס • זרע יעקב • באדה מריאם הראשון • אסכנדר • עמדה ציון השני • נהואד |  |
| תקופת השפל | דווית השני • גלאוודיוס • מינאס • סרצה דנגל • יעקב • זה דנגל • יעקב |  |
| ענפים | השושלת הגונדרית • השושלת השאוונית • השושלת התיגראינית • השושלת הגוג'אמית |  |
האימפריה האתיופית
| 0 | 1 | 2 |
| --- | --- | --- |
| הקודם: יעקב | קיסר אתיופיה  3 בספטמבר 1603 - 13 באוקטובר 1604 | הבא: יעקב |
סיבוכיות מעגלים

סיבוכיות מעגלים היא ענף של תורת הסיבוכיות במדעי המחשב התאורטיים, העוסק במודל החישובי של מעגל בוליאני, בבעיות השונות שניתן לפתור בעזרתו והפונקציות שהוא יכול לחשב. התחום חוקר את כמות המשאבים הנדרשים ממעגל בוליאני על מנת לבצע חישובים מסוימים, כאשר המשאבים באים לידי ביטוי בגודלו של המעגל ובעומקו. העיסוק בסיבוכיות מעגלים החל עם עבודתם של קלוד שנון ואולג לופנוב על מעגלי מיתוג, והעניין בתחום גבר כאשר החלו להתברר הקשרים של מעגלים בוליאניים למודלי חישוב אחרים, ובפרט למכונת טיורינג ולמודלים של חישוב מקבילי.
תיאור

מעגל בוליאני ניתן לתיאור כאוסף של שערים לוגיים המחוברים אלה לאלה ומחשבים פונקציה מסוימת. המודל הנפוץ ביותר של מעגלים בוליאניים מכיל רק שערים עבור שלוש הפונקציות הבוליאניות הבסיסיות: AND לוגי, OR לוגי ו-NOT לוגי. למעגל מחוברות כניסות עבור הקלט, ויש לו יציאה אחת עבור הפלט.
בצורה פורמלית יותר, ניתן לתאר מעגל בוליאני עם קלט של n ביטים בתור גרף מכוון ללא מעגלים, שבו כל צומת מייצג שער לוגי, ישנם n צמתים מיוחדים עם דרגת כניסה 0 שכל אחד מתאים לביט אחר מהקלט, וישנו צומת מיוחד אחד נוסף המסמל את צומת הפלט. חישוב הפלט של המעגל על קלט מסוים מתבצע על ידי חישוב הערך שיוציא צומת הפלט באמצעות חישוב הקלט שהוא מקבל מהצמתים שלפניו, וכן הלאה.
זיהוי שפות ומשפחות של מעגלים

מכיוון שהמעגל מחשב פונקציה בוליאנית, ניתן לחשוב עליו כאילו הוא "מקבל" או "דוחה" כל מילה בת n ביטים. בצורה זו קושרים בין מעגלים בוליאניים לבין מודלי חישוב אחרים שעוסקים בזיהוי שפות פורמליות. עם זאת, גודל הקלט שמעגל בוליאני יכול לקבל הוא קבוע (תמיד n ביטים) ועל כן יש צורך בהכללה של המודל כדי לעסוק בזיהוי שפות שלמות, שבהן יכולות להיות מילים מכל גודל שהוא.
ההכללה הזו מתבצעת על ידי בחינת משפחה של מעגלים בוליאניים. משפחה שכזו  \ C היא סדרה  \ C_{0},C_{1},C_{2}\dots  של מעגלים כך שלמעגל  \ C_{n} בדיוק n ביטי קלט. כעת ניתן להגדיר את השפה שמתקבלת על ידי  \ C בצורה הבאה:  \ L(C)=\left\{x\mid C_{|x|}(x)=1\right\}, כלומר אוסף המילים שהמעגל המתאים מחזיר עליהן את הערך 1 ("מקבל" אותן).
יוניפורמיות של מעגלים

אף שניתן לעסוק בבעיות הכרעה עם מעגלים בוליאניים כלליים, קיימת בעייתיות בהם כמודל חישוב מכיוון שתיאור של משפחת מעגלים כללית הוא אינסופי (בקלטים מגודל שונה מטפלים מעגלים שונים, שיכולים להיבדל זה מזה באופן קיצוני), בעוד שתיאור של אלגוריתם הוא מעצם הגדרתו סופי. המחשה לבעייתיות שבכך ניתן לראות בעובדה שקיימות משפחות של מעגלים בוליאניים שמכריעות שפות שאינן בנות הכרעה על ידי מכונת טיורינג, ואפילו כאלו שאינן ניתנות לקבלה על ידי מכונת טיורינג.
דוגמה בסיסית היא זו: כל שפה אונרית (שפה שכל מילה בה מורכבת מרצף של 1 בלבד)  \ L ניתנת לקבלה על ידי משפחת מעגלים בוליאניים, שכן אם  \ 1^{n}\in L הרי שהמעגל על  \ n קלטים שמחזיר תמיד 1 מקבל את המילה, ואם  \ 1^{n}\notin L, המעגל על  \ n קלטים שמחזיר תמיד 0 דוחה אותה, ומכאן שסדרת המעגלים המתאימה מקבלת את  \ L. עם זאת, ידוע כי קיימות משפחות של שפות אונריות שאינן ניתנות לקבלה על ידי אף מכונת טיורינג (למשל, משיקולי ספירה: קיים מספר בן מנייה של מכונות טיורינג אך מספר לא בן מנייה של שפות אונריות).
על כן, כדי לקשור את המעגלים הבוליאניים למכונות הטיורינג נוהגים לרוב לעסוק במשפחות יוניפורמיות של מעגלים בוליאניים - משפחות שניתנות לחישוב באמצעות מכונת טיורינג. כלומר, משפחת מעגלים  \ C=\left\{C_{0},C_{1},\dots \right\} היא יוניפורמית אם קיימת מכונת טיורינג שעל הקלט  \ n מוציאה כפלט קידוד מוסכם של  \ C_{n}.